Csongrád Város Polgármesterétől



## 

## Száma: FJL/485-1/2022

## Témafelelős: Keller Ilona

# E l ő t e r j e s z t é s

# Csongrád Város Önkormányzata Képviselő-testületének

**2022. május 30-i ülésére**

Tárgy: a CSONGRÁDI Homokföveny Idegenforgalmi START Szociális Szövetkezet 2021. évi beszámolója

A CSONGRÁDI Homokföveny Idegenforgalmi Szociális Szövetkezet. elkészítette a 2021. évi beszámolóját, melyet az előterjesztés mellékleteként csatoltunk.

1. Egyszerűsített éves beszámoló mérleg „A” változat és eredménykimutatás összköltség eljárással.

2. Kiegészítő melléklet

A Homokföveny Szövetkezet gazdálkodásáról készült beszámoló alapján: a 2021. december 31-i mérleg főösszege: 61.871 eFt, nettó árbevétele:20.168 eFt, adózott eredménye: -3355,- eFt (veszteség) A szövetkezet árbevétele az előző évhez képest 3,67 millió forinttal nőtt, A szövetkezet anyag jellegű költségei minimális mértékben csökkentek, személy jellegű ráfordításai cc. 2,5 millió forinttal nőttek.

A Szövetkezet veszteségét elsősorban a pénzforgalomban meg nem jelenő költség – a tárgyi eszközök értékcsökkenési leírása okozza.

A Szövetkezet 2021. évben a Foglalkoztatási Alapból támogatásban már nem részesült, tovább foglalkoztatási kötelezettségének önkormányzati támogatás igénybevételével eleget tett. A tovább foglalkoztatási kötelezettség lejárata 2022. augusztus 31.

Kérem a Tisztelt Képviselő-testületet az előterjesztés megvitatására és a határozati javaslat elfogadására.

**Határozati javaslat**

Csongrád Város Önkormányzatának Képviselő-testülete megtárgyalta az „a CSONGRÁDI Homokföveny Idegenforgalmi START Szociális Szövetkezet 2021. évi beszámolója” tárgyú előterjesztést és az alábbi döntést hozza.

A Képviselő-testület a CSONGRÁDI Homokföveny Idegenforgalmi START Szociális Szövetkezet előterjesztés 1. számú melléklete szerinti 2021. évi beszámolóját elfogadásra javasolja.

Felkéri Igazgató Elnököt, hogy a közzététel érdekében szükséges intézkedéseket tegye meg.

Határidő: 2021. évi egyszerűsített beszámoló cégbírósághoz történő benyújtása: 2022.05.31.

Felelős: Ujszászi Erika Igazgató Elnök

Erről értesítést kapnak:

1. A Képviselő-testület tagjai,
2. Fejlesztési és Üzemeltetési Iroda és általa
3. Csongrádi Vendégváró Szolgáltató START Szociális Szövetkezet
4. Irattár

Csongrád, 2022. május 26.

Bedő Tamás

polgármester